{{Jääkiekkoilija
| kuva = 
| kuvankoko = 
| kuvateksti = 
| pelipaikka = vasen laitahyökkääjä
| paidan\_nro = 46
| maila = vasen
| hanska = 
| lempinimi = 
| pituus = 190
| paino = 91
| liiga = 
| seura = 
| aikaisemmat\_seurat = LeKi (Mestis)  
Tappara (SML)  
Manitoba Moose (AHL)  
Winnipeg Jets (NHL)  
HIFK (SML)  
Cleveland Monsters (AHL)  
Columbus Blue Jackets (NHL)  
SC Bern ([[National League (jääkiekko)|NL) 
| pelasi = 
| kansallisuus =  Suomi
| kansallisuus\_2 = 
| syntymäaika = 26. syyskuuta 1997 (ikä 26)
| syntymäpaikka = Lempäälä, Suomi
| kuolinaika = 
| kuolinpaikka = 
| uran\_alku = 2016
| halloffame = 
}}
**Joona Luoto** (s. 26. syyskuuta 1997 Lempäälä) on suomalainen jääkiekkoilija. Hän on pelipaikaltaan vasen laitahyökkääjä. Luoto on pelannut urallaan myös yhteensä 23 NHL-ottelua Winnipeg Jetsissa ja Columbus Blue Jacketsissa.

Ura
---

### Seuraura

Luoto on Lempäälän Kisan kasvatti. Hän pelasi myöhemmät juniorivuotensa kuitenkin Tapparassa. Kaudella 2014–2015 Luoto nousi seuran B-nuorten kapteeniksi ja oli joukkueen paras pistemies ja maalintekijä tehoilla 22+13=35. Hän oli myös pudotuspeleissä Tapparan paras pistemies tehoilla 3+3=6. Kausi 2015–2016 Luodolla päättyi A-nuorissa loukkaantumisen vuoksi runkosarjaan 36 ottelun jälkeen, mutta hän voitti kuitenkin Tapparan sisäisen maalipörssin 20 osumallaan.

Kaudeksi 2016–2017 Luoto teki Tapparan kanssa kaksivuotisen SM-liigasopimuksen. Hän pelasi harjoituskaudella myös kasvattajaseuransa Lempäälän Kisan Mestis-joukkueessa ja aloitti kautensa joukkueessa lainalla. Luoto pelasi Tapparassa ensimmäisen miesten pääsarjaottelunsa 11. lokakuuta 2016 Mestarien liigan ensimmäisen playoff-kierroksen toisessa ottelussa vieraissa Saimaan Palloa vastaan. Hänet merkittiin Tapparan 13. hyökkääjäksi. Ensimmäisen SM-liigaottelunsa Luoto sai tililleen 20. lokakuuta 2016 vieraissa Oulun Kärppiä vastaan. Hänet merkittiin Tapparan 13. hyökkääjäksi, mutta Luoto jäi kuitenkin ilman peliaikaa. Hän sai ensimmäiset jääaikansa SM-liigassa toisessa ottelussaan 17. marraskuuta 2016 JYPiä vastaan. Luoto merkittiin Tapparan nelosketjun vasempaan laitaan Otto Rauhalan ja Sebastian Revon viereen. Hän sai ottelussa jääaikaa 8.46 minuuttia. Luoto teki liigauransa avausmaalin neljännessä ottelussaan 25. marraskuuta 2016 Saimaan Palloa vastaan. Seppo Ahokainen valitsi hänet ottelun Alumnien tähtien kolmostähdeksi. Joulukuussa 2016 Luoto teki kolmivuotisen jatkosopimuksen Tapparan kanssa. Kaikkiaan hän pelasi kauden aikana SM-liigassa 24 runkosarjaottelua tehopistein 5+1=6 ja kymmenen playoff-ottelua tehden yhden maalin. Luoto voitti kauden päätteeksi Suomen-mestaruuden. LeKin Mestis-joukkueessa hän pelasi 24 runkosarjaottelua.

Luoto teki ensimmäisellä kokonaisella SM-liigakaudellaan 2017–2018 47 runkosarjaottelussa tehot 8+8=16, 13 playoff-ottelussa kaksi syöttöpistettä ja seitsemässä CHL-ottelussa yhden syöttöpisteen. Hän voitti kauden päätteeksi SM-hopeaa.

Kesällä 2018 NHL-varaamaton Luoto sai kutsun New York Islandersin kehitysleirille. Kaudella 2018–2019 hän avasi maalitilinsä SM-liigan pudotuspeleissä heti kahdella osumalla kolmannessa välieräottelussa 9. huhtikuuta 2019 Hämeenlinnan Pallokerhoa vastaan. Luodon toinen osuma ratkaisi Tapparalle 3–2-voiton ensimmäisessä jatkoerässä ajassa 67.48. Johannes Alanen valitsi hänet ottelun Alumnien tähtien ykköstähdeksi. Tappara meni ottelusarjassa 2–1-johtoon, mutta HPK kuitenkin eteni lopulta finaaleihin otteluvoitoin 4–2. Luoto voitti kauden päätteeksi SM-pronssia.

Kesäkuussa 2019 Luoto solmi kolmivuotisen NHL-tulokassopimuksen Winnipeg Jetsin kanssa. Hänen kausipalkkansa NHL:n puolella on 758 000 dollaria. Syksyn harjoitusleirin päätteeksi seura lähetti Luodon AHL-joukkue Manitoba Moosen vahvuuteen. Marraskuussa hänet nostettiin Jetsin NHL-joukkueen vahvuuteen, kun Bryan Little loukkaantui. Luoto pelasi ensimmäisen NHL-ottelunsa 8. marraskuuta 2019 Vancouver Canucksia vastaan. Hänet merkittiin Jetsin nelosketjun vasempaan laitaan David Gustafssonin ja Logan Shaw'n viereen. Luoto sai ottelussa jääaikaa 8.43 minuuttia. Hän pelasi NHL:ssä kauden aikana 16 runkosarjaottelua ilman tehopisteitä. AHL:ssä Luoto pelasi 18 runkosarjaottelua tehden neljä syöttöpistettä, kunnes leikkaushoitoa vaatinut ylävartalovamma päätti hänen kautensa tammikuussa 2020.

Syyskuussa 2020 Winnipeg Jets lainasi Luodon kaudeksi 2020–2021 toistaiseksi voimassa olevalla sopimuksella SM-liigajoukkue Helsingin IFK:hon, kunnes NHL:n harjoitusleirit alkavat koronavirusrajoitusten päätyttyä. Hän pelasi siellä 19 ottelua tehopistein 5+4=9, kunnes joulukuussa Luodon lainasopimus vahvistettiin päättyneeksi. Tammikuun 2021 harjoitusleirin päätteeksi Jets lähetti hänet Manitoba Moosen AHL-joukkueeseen. Luoto pelasi siellä 11 runkosarjaottelua tehopistein 2+2=4. Toukokuussa Jets nosti hänet NHL-joukkueensa harjoitusvahvuuteen, mutta Luoto ei kuitenkaan saanut loppukaudella peliaikaa.

Syyskuussa 2021 Winnipeg Jets asetti Luodon ehdottomalle siirtolistalle. Koska mikään toinen NHL-seura ei napannut häntä vuorokauden kuluessa, Luodon sopimus purettiin. Lokakuussa hän palasi loppukauden 2021–2022 kattavalla sopimuksella Tapparaan. Luodon runkosarja jäi rikkonaiseksi loukkaantumisten ja sairastelujen vuoksi. Neljännessä puolivälieräottelussa 2. huhtikuuta 2022 vieraissa Rauman Lukkoa vastaan hän teki kaksi maalia, joista toinen ratkaisi ylivoimalla Tapparalle 2–3-jatkoaikavoiton ja vei joukkueen ottelusarjassa 3–1-johtoon. Petri Lätti valitsi Luodon ottelun Alumnien tähtien ykköstähdeksi. Neljännessä välieräottelussa 12. huhtikuuta 2022 vieraissa KooKoota vastaan hän onnistui tekemään liigauransa ensimmäisen kypärätempun, kun Tappara voitti ottelun lukemin 1–5 ja siirtyi ottelusarjassa 3–1-johtoon. Luodon ensimmäinen maali hyväksyttiin videotarkistuksen päätteeksi ja kolmannen hän viimeisteli vastustajan tyhjään maaliin. Arvo Koponen valitsi Luodon ottelun Alumnien tähtien ykköstähdeksi. Viidennessä finaaliottelussa 28. huhtikuuta 2022 Turun Palloseuraa vastaan Luoto ratkaisi Tapparalle Suomenmestaruuden tehtyään joukkueen voittomaaliksi jääneen 1–0-avausmaalin vain 35 sekunnin pelin jälkeen. Hänestä tuli liigahistorian nopeimman mestaruusmaalin tehnyt pelaaja. Sami Venäläinen valitsi Luodon ottelun Alumnien tähtien ykköstähdeksi. Hän jakoi lopulta tehoilla 8+9=17 koko SM-liigan pudotuspelien maalipörssin voiton TPS:n Mikael Pyyhtiän kanssa ja sijoittui pistepörssissä toiseksi edellään vain TPS:n Markus Nurmi. Luoto palkittiin pudotuspelien arvokkaimpana pelaajana Jari Kurri -palkinnolla. Hän eteni Tapparan kanssa myös Mestarien liigan finaaliin, mutta mestaruuden vei lopulta kuitenkin ruotsalainen Rögle BK lukemin 2–1.

Kesäkuussa 2022 Luoto teki vapaana agenttina vuoden mittaisen ja kaksisuuntaisen NHL-sopimuksen Columbus Blue Jacketsin kanssa. Lokakuussa seura asetti hänet loukkaantuneiden listalle alavartalovamman vuoksi. Kuntouduttuaan Blue Jackets lähetti Luodon marraskuussa AHL-joukkue Cleveland Monstersin vahvuuteen. Huhtikuussa 2023 hänet nostettiin Blue Jacketsin NHL-joukkueeseen, jossa Luoto pelasi loppukaudella 2022–2023 seitsemän runkosarjaottelua. Hän teki NHL-uransa avausmaalin ja toistaiseksi ainoan tehopisteensä runkosarjan neljänneksi viimeisellä kierroksella 6. huhtikuuta 2023 New Jersey Devilsia vastaan. Luodon osuma jäi Blue Jacketsin ainoaksi, kun joukkue hävisi ottelun lukemin 8–1.

Luoto siirtyi syyskuussa 2023 marraskuun maaottelutaukoon asti kestävällä tryout-sopimuksella Sveitsin National Leaguessa pelaavaan SC Berniin. Hänen sopimuksensa sisältää option loppukaudesta 2023–2024. Joukkuetta valmentaa Luodolle Tapparasta tuttu Jussi Tapola. Hänet hankittiin ensisijaisesti paikkaamaan kahden muun ulkomaalaishyökkääjän, kanadalaisten Colton Sceviourin ja Corban Knightin loukkaantumisia. Luoto joutui lokakuun lopulla tulleen loukkaantumisen vuoksi viikoiksi sivuun, mutta jo ennen hänen paluutaan kaukaloon Luodon sopimusta jatketiin kauden loppuun marraskuussa.

### Maajoukkueura

Luoto pelasi alle 20-vuotiaiden MM-kilpailuissa vuonna 2017. Hän teki Suomen turnauksen avausmaalin ensimmäisessä ottelussa Tšekkiä vastaan. Yhteensä Luoto on pelannut 17 nuorten maaottelua.

Suomen A-maajoukkueessa Luoto on pelannut kaksi ottelua tehden yhden syöttöpisteen. Hän teki A-maajoukkuedebyyttinsä Beijer Hockey Gamesin toisessa ottelussa 10. helmikuuta 2024 Karlstadissa Tšekkiä vastaan. Luoto merkittiin heti Suomen ykkösketjun vasempaan laitaan toisen debytantin, Oliver Kapasen sekä Pekka Jormakan viereen. Hän sai ottelussa syöttöpisteen Eemil Erholtzin tekemään maaliin.

Pelityyli
---------

Luoto on kuvaillut itseään kahden suunnan hyökkääjäksi, joka luistelee kovaa, eikä anna periksi sekä omien sanojensa mukaan yrittää hoitaa ruutunsa mahdollisimman hyvin, vaikka ei olekaan kaikkein taitavin pelaaja.

Muuta
-----

Luoto valmistui ylioppilaaksi Lempäälän lukiosta keväällä 2017. Hänen pikkuveljensä Oskari pelaa hyökkääjänä Tapparan SM-liigajoukkueessa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2014–2015 | Tappara | A-SM | 17 | 5 | 4 | 9 | 10 | – | – | – | – | – |
| 2015–2016 | Tappara | A-SM | 36 | 20 | 15 | 35 | 26 | – | – | – | – | – |
| 2016–2017 | Tappara | A-SM | 4 | 2 | 4 | 6 | 2 | – | – | – | – | – |  |  |  |  |  |  | JMM | 6 | 1 | 1 | 2 | 2 |
|  | Tappara | SM-liiga | 24 | 5 | 1 | 6 | 6 | 10 | 1 | 0 | 1 | 4 | Kanada-malja |
|  | LeKi | Mestis | 24 | 5 | 3 | 8 | 65 | – | – | – | – | – |
| 2017–2018 | Tappara | SM-liiga | 47 | 8 | 8 | 16 | 14 | 13 | 0 | 2 | 2 | 2 |
| 2018–2019 | Tappara | SM-liiga | 58 | 8 | 8 | 16 | 32 | 11 | 2 | 2 | 4 | 0 |
| 2019–2020 | Winnipeg Jets | NHL | 16 | 0 | 0 | 0 | 2 | – | – | – | – | – |
|  | Manitoba Moose | AHL | 18 | 0 | 4 | 4 | 13 | – | – | – | – | – |
| 2020–2021 | HIFK | SM-liiga | 19 | 5 | 4 | 9 | 2 | – | – | – | – | – |
|  | Manitoba Moose | AHL | 11 | 2 | 2 | 4 | 9 | – | – | – | – | – |
| 2021–2022 | Tappara | SM-liiga | 27 | 9 | 5 | 14 | 12 | 14 | 8 | 9 | 17 | 2 | Kanada-malja |
| 2022–2023 | Columbus Blue Jackets | NHL | 7 | 1 | 0 | 1 | 0 | – | – | – | – | – |
|  | Cleveland Monsters | AHL | 45 | 14 | 11 | 25 | 10 | – | – | – | – | – |
| 2023–2024 | SC Bern | NL | 45 | 18 | 9 | 27 | 20 | 7 | 2 | 1 | 3 | 4 |
| 2 kautta | yhteensä | NHL | 23 | 1 | 0 | 1 | 2 | – | – | – | – | – |
| 5 kautta | yhteensä | SM-liiga | 175 | 35 | 26 | 61 | 66 | 48 | 11 | 13 | 24 | 8 |
| 3 kautta | yhteensä | AHL | 74 | 16 | 17 | 33 | 32 | – | – | – | – | – |
| 1 kausi | yhteensä | Mestis | 24 | 5 | 3 | 8 | 65 | – | – | – | – | – |

Lähteet
-------

* Joona Luoto The Internet Hockey Databasessa (englanniksi)
* Joona Luoto Eurohockey-sivustolla (englanniksi)
* Joona Luoto *Elite Prospects*. Everysport Media Group AB.  (englanniksi)

### Viitteet

1. ↑  Tilastot - Joona Luoto *liiga.fi*. Jääkiekon SM-liiga Oy. Viitattu 13.12.2016.
2. 1 2 3 4 5 6 7 8 9 10 11  Joona Luoto *Elite Prospects*. Everysport Media Group AB.  (englanniksi)
3. 1 2  Raunio, Juha: Kuusi pistettä taskussa *lvs.fi*.  18.9.2016. Lempäälän-Vesilahden Sanomat Oy. Viitattu 11.10.2016.
4. ↑  Elite Prospects - Tappara U18 *eliteprospects.com*. Everysport Media Group AB. Viitattu 30.4.2019. (englanniksi)
5. ↑  Joona Luoto *tappara.fi*. Tamhockey Oy. Viitattu 11.10.2016.
6. ↑  Elite Prospects - Tappara U20 *eliteprospects.com*. Everysport Media Group AB. Viitattu 30.4.2019. (englanniksi)
7. ↑  Kokoonpano: Tappara Lappeenrantaan kaksi maalia takana *tappara.fi*.  11.10.2016. Tamhockey Oy. Viitattu 11.10.2016.
8. ↑  Ottelutilastot *liiga.fi*.  20.10.2016. Jääkiekon SM-liiga Oy. Viitattu 20.10.2016.
9. ↑  Kokoonpanot *liiga.fi*.  17.11.2016. Jääkiekon SM-liiga Oy. Viitattu 14.12.2020.
10. ↑  Otteluseuranta *liiga.fi*.  17.11.2016. Jääkiekon SM-liiga Oy. Viitattu 17.11.2016.
11. ↑  Otteluseuranta *liiga.fi*.  25.11.2016. Jääkiekon SM-liiga Oy. Viitattu 25.11.2016.
12. ↑  Tapparalle jatkosopimuksia - Järvinen jatkaa kolme kautta *Jatkoaika.com*.  20.12.2016. Jatkoaika r.y. Viitattu 21.12.2016.
13. ↑  2018 New York Islanders Mini Camp Roster *cms.nhl.bamgrid.com*. New York Islanders. Viitattu 12.9.2023. (englanniksi)
14. ↑  Tappara - HPK, 9.4.2019 *liiga.fi*.  9.4.2019. Jääkiekon SM-liiga Oy. Viitattu 30.4.2019.
15. ↑  Jets sign Joona Luoto to three-year, two-way contract *nhl.com/jets*.  15.6.2019. WINNIPEG:  Winnipeg Jets. Viitattu 15.6.2019. (englanniksi)
16. ↑  Alanen, Lassi: Joona Luoto solmi tulokassopimuksen Winnipeg Jetsin kanssa *Jatkoaika.com*.  15.6.2019. Jatkoaika r.y. Viitattu 17.6.2019.
17. ↑  Cheveldayoff says Comrie, Nogier, Lipon are all assigned to the Moose pending waivers. Luoto and Suess will also be assigned to the Moose. *twitter.com*.  30.9.2019. Mitchell Clinton. Viitattu 12.9.2023. (englanniksi)
18. ↑  Jets recall Joona Luoto from the Manitoba Moose *nhl.com/jets*.  7.11.2019. WINNIPEG:  Winnipeg Jets. Viitattu 12.9.2023. (englanniksi)
19. ↑  Hirvonen, Hinni: Joona Luoto debytoi NHL:ssä ensi yönä: "Tulin tänne enkä stressannut mistään" *yle.fi*.  8.11.2019. Yleisradio Oy. Viitattu 9.11.2019.
20. ↑  Jalonen, Pekka: Suomalaishyökkääjä pelaa ensi yönä ensimmäisen NHL-ottelunsa: "Olen tosi innoissani" *iltalehti.fi*.  8.11.2019. Alma Media Suomi Oy. Viitattu 10.11.2019.
21. ↑  Vancouver Canucks - Winnipeg Jets - November 8th, 2019 *NHL.com*.  8.11.2019. Winnipeg Jets. Viitattu 10.11.2019. (englanniksi)
22. ↑  Minuk, David: Winnipeg Jets & Manitoba Moose forward Joona Luoto is done for the season *illegalcurve.com*.  3.2.2020. Illegal Curve. Viitattu 12.9.2023. (englanniksi)
23. ↑  Isokoski, Riku: HIFK:lle vahvistus Winnipeg Jetsistä – Tapparasta tuttu Joona Luoto pukeutuu syksyllä punaiseen *Jatkoaika.com*.  25.9.2020. Jatkoaika r.y. Viitattu 28.9.2020.
24. ↑  Seppä, Lassi: Joona Luodon HIFK-lainapesti tuli päätökseensä *Jatkoaika.com*.  11.12.2020. Jatkoaika r.y. Viitattu 14.12.2020.
25. ↑  Jets reassign seven players to the Manitoba Moose *nhl.com/jets*.  11.1.2021. WINNIPEG:  Winnipeg Jets. Viitattu 12.1.2021. (englanniksi)
26. ↑  Joona Luoto Stats, Profile, Bio, Analysis and More *sportsforecaster.com*. XML Team Solutions, LLCy. Viitattu 11.10.2021. (englanniksi)
27. ↑  Seppä, Lassi: Winnipeg Jets purkaa Joona Luodon sopimuksen *Jatkoaika.com*.  13.9.2021. Jatkoaika r.y. Viitattu 11.10.2021.
28. ↑  Joona Luoto vahvistamaan Tapparan hyökkäystä, Vanhatalon sopimus purettu *Jatkoaika.com*.  8.10.2021. Jatkoaika r.y. Viitattu 11.10.2021.
29. ↑  Lahtinen, Matias; Laine, Eveliina: Tapparan pelaaja-arviot 2021−22: Mestareilla oli valtavasti hyviä pelaajia, mutta myös heikompia lenkkejä *Jatkoaika.com*.  8.6.2022. Jatkoaika r.y. Viitattu 20.6.2022.
30. ↑  Lukko - Tappara, 2.4.2022 *liiga.fi*.  2.4.2022. Jääkiekon SM-liiga Oy. Viitattu 20.6.2022.
31. ↑  Kookoo - Tappara, 12.4.2022 *liiga.fi*.  12.4.2022. Jääkiekon SM-liiga Oy. Viitattu 20.6.2022.
32. ↑  Kookoo - Tappara, 12.4.2022 *liiga.fi*.  12.4.2022. Jääkiekon SM-liiga Oy. Viitattu 20.6.2022.
33. ↑  Seppänen, Antti: Joona Luoto kirjoitti nimensä mestaruusmaalintekijöiden listalle – Torstain maali yksi nopeimmista Liigan finaaleissa *liiga.fi*.  29.4.2022. Jääkiekon SM-liiga Oy. Viitattu 20.6.2022.
34. ↑  Tappara - TPS, 28.4.2022 *liiga.fi*.  12.4.2022. Jääkiekon SM-liiga Oy. Viitattu 20.6.2022.
35. ↑  Elite Prospects - Liiga Stats 2021-2022 *eliteprospects.com*. Everysport Media Group. Viitattu 20.6.2022. (englanniksi)
36. ↑  CBJ sign F Joona Luoto to one-year, two-way NHL/AHL contract *nhl.com/bluejackets*.  1.6.2022. Columbus Blue Jackets. Viitattu 20.6.2022. (englanniksi)
37. ↑  NHL-seurat asettivat suomalaisia loukkaantuneiden listalle *is.fi*.  10.10.2022. Sanoma Media Finland Oy. Viitattu 12.9.2023.
38. ↑  CBJ activate F Joona Luoto and assign to Cleveland Monsters *nhl.com/bluejackets*.  13.11.2022. Columbus Blue Jackets. Viitattu 12.9.2023. (englanniksi)
39. ↑  Suomalaishyökkääjä sai kutsun NHL:ään *MTVuutiset.fi*.  10.10.2022. Telia Company AB. Viitattu 12.9.2023.
40. ↑  New Jersey Devls - Columbus Blue Jackets - Apr 6, 2023 *NHL.com*.  6.4.2023. Winnipeg Jets. Viitattu 12.9.2023. (englanniksi)
41. ↑  Der SC Bern verpflichtet Joona Luoto *scb.ch*.  12.9.2023. SCB Hockey AG. Viitattu 12.9.2023. (saksaksi)
42. ↑  Touru, Ville: Jussi Tapolan joukkue kaappasi NHL:ssä pyörähtäneen SM-liigan pudotus­peli­hirmun *is.fi*.  12.9.2023. Sanoma Media Finland Oy. Viitattu 12.9.2023.
43. ↑  Fabian Ritzmann bleibt beim SC Bern *scb.ch*.  1.11.2023. SCB Hockey AG. Viitattu 12.11.2023. (saksaksi)
44. ↑  Luoto verlängert, Frk verlässt den SCB *scb.ch*.  9.11.2023. SCB Hockey AG. Viitattu 12.11.2023. (saksaksi)
45. ↑  Mennander, Pasi: Vehviläinen Suomen paras pelaaja MM-avauksessa - Luoto laukoi avausmaalin *leijonat.fi*.  27.12.2016. Suomen Jääkiekkoliitto – Finlands Ishockeyförbund ry.  "Suomen ainoan maalin teki Joona Luoto avauserässä ajassa 8.46." Viitattu 1.1.2017.
46. ↑  Pelaajat – L *tappara.fi*. Tamhockey Oy. Viitattu 27.9.2020.
47. ↑  Tilanne 11.2.2024
48. ↑  Suomi ja Sveitsi avaavat Ruotsin EHT:n klo 19 - Leijonien kentälliset - Suora lähetys TV5 & discovery+ *leijonat.fi*.  10.2.2024. Suomen Jääkiekkoliitto ry – Finlands Ishockeyförbund rf. Viitattu 14.2.2024.
49. ↑  Maalikooste: Tshekki kaatui maalein 4–2 – Leijonille toinen voitto Ruotsin EHT-turnauksessa *leijonat.fi*.  10.2.2024. Suomen Jääkiekkoliitto ry – Finlands Ishockeyförbund rf. Viitattu 14.2.2024.
50. ↑  Seppä, Lassi: Luoto MM-kisoista: "Varmasti erilaista kuin mihin Lempäälän poika on tottunut" *Jatkoaika.com*.  13.12.2016. Jatkoaika r.y. Viitattu 13.12.2016.
51. ↑  Lempäälän lukiosta valmistuu 82 ylioppilasta *lvs.fi*.  18.5.2017. Lempäälän-Vesilahden Sanomat Oy. Viitattu 27.9.2020.
52. ↑  Oskari Luoto *Elite Prospects*. Everysport Media Group AB.  (englanniksi)
53. ↑  Perkiö, Jari: Hätäavuksi kutsuttu Topi Rönni viimeisteli tärkeän tasoituksen Ruotsin mestarin verkkoon – Tappara pääsee metsästämään CHL:n puolivälieräpaikkaa erinomaisesta tilanteesta *aamulehti.fi*.  16.11.2021. Alma Media Suomi Oy. Viitattu 17.11.2021.


|  |  |  |
| --- | --- | --- |
| Edeltäjä:**Eetu Koivistoinen** | **Jari Kurri -palkinnon voittaja**2022 | Seuraaja:**Veli-Matti Savinainen** |